POEŻIJI TA' ALBERT M. CASSOLA Kont tifred l-egħlieqi, kont taqsam ir-raba', kont timxi biċ-ċlikki, bin-nies imgħobbija. Kif tasal taħt mina issaffar tisfira u jaqa' dlam ċappa miksur minn dawl ċkejken ta' xamgħa mixgħula ftit qabel. Kont timxi bħalkieku miġbuda bil-ħabel minn żwiemel għajjiena, kont timxi bil-passi tan-nemla, solenni u ferħana Hawnhekk imbagħad tieqaf, f'daqsxejn ta' stazzjon bħal dar tal-kampanja, u tieħu nifs qawwi biex tarġa' biċ-ċlikki tissokta fil-lanja Vaguni li qishom tal-pupi, ħelwin li ma ngħidx: trenin ta' ċkuniti jien bħalek ma rajtx. Niftakar id-dħaħen ħerġin miċ-ċumnija tal-lokomotiva, bħal tifel li jpejjep biex joħroġ ta' raġel mal-kbarl IL-MALTI Kont ċkejkna, kont ħelwa, kont ħafna għal Malta li kienet kburija bil-ferrovija. illum Malta tagħna imxiet 'il quddiem, illum. il-vetturi u l-cars tas-sinjuri m'humiex bħall-vaguni, jitkaxkru bil-qajla. Biss m'hemmx dik il-ġrajja, spiċċat dik il-ħelwa, m'għadx hemm poeżija bħal fik, ferrovija. Niftakrek u f'qalbi inħoss nostalġija għaż-żmien ta' tfuliti, żmien inqas imgħaġġel iżd'iktar simpatiku, iżd'iżjed romantiku, iżd'iżjed li jiena kont nieħu gost bih, żmien iktar mistrieħ, żmien sbejjaħ għalija, iż-żmien tat-tfulija u tal-ferrovija.